I. El conseller de Medi Ambient sol·licita d'aquesta Comissió Jurídica Assessora el dictamen preceptiu sobre el Projecte de decret regulador de la gestió de residus definits com a vehicles fora d'ús.
Aquesta sol·licitud té caràcter preceptiu segons disposa l'article 3.1 b) de la Llei reguladora de la Comissió Jurídica Assessora atès que el Projecte s'emmarca dins el desplegament de la Llei 6/1993 de 15 de juliol reguladora dels residus així com la Llei estatal 10/1998 de 21 d'abril de residus.
La competència de la Generalitat de Catalunya i l'habilitació del Govern no presenten cap problema atesos l'article 10.1.6 de l'Estatut d'autonomia de Catalunya i l'esmentada Llei 6/1993 disposició final segona la qual faculta el Govern per desenvolupar i executar les disposicions de la Llei i per dictar les reglamentacions específiques de residus de naturalesa o de característiques especials.
Pel que fa al procediment seguit s'han acomplert substancialment els tràmits procedimentals exigits per a l'elaboració de les normes de caràcter general.
Ara bé el document que figura amb el nom "d'informe econòmic" consisteix únicament en una explicació dels nuls impactes econòmics que l'aprovació del Decret produirà en l'Administració autonòmica i local; hem de fer palès per tant que aquest document no reuneix les mínimes condicions exigibles a un document d'aquesta naturalesa.
Cal assenyalar l'ampli tràmit de consulta a les entitats que estan representades en el Consell de Direcció de la Junta de Residus que ha permès la formulació de suggeriments i al·legacions que han estat degudament valorades i desenvolupades per l'Administració activa.
S'ha de destacar també que si bé aquest Projecte de decret ha estat sotmès a informació pública no es va presentar cap al·legació.
Consta també en l'expedient el certificat de l'acta de la sessió de la Comissió de Govern Local de 27 de gener de 1999 on s'acorda informar favorablement aquest Projecte de decret.
Quant al contingut del Projecte s'ha de dir que està destinat a regular la gestió d'un residu especial: els vehicles fora d'ús que estan inclosos en el Catàleg de residus de Catalunya establert en el Decret 34/1996 de 9 de gener que els classifica com a tals.
Aquesta inclusió estava ja prevista en l'article 24.1.2 de la Llei 6/1993 que facultava el Govern per incorporar per la via reglamentària noves categories de residus quan això fos necessari.
A més la Llei estatal 10/1998 de 21 d'abril reguladora dels residus inclou aquests vehicles dins la categoria de residu urbà en l'article 3 b).
D'acord amb la normativa comunitària la decisió de la Comissió de 20 desembre 1993 defineix els vehicles fora d'ús com a residus municipals (Directiva comunitària 75/442/CEE del Consell codi 20.03.05) com també s'inclouen en la categoria diferents components residuals integrants d'aquests vehicles (Codi 16.01.00 de la mateixa Directiva) per bé que la Directiva 91/689/CEE no contingui cap determinació respecte dels vehicles fora d'ús.
L'àmbit d'aplicació del Decret es limita al territori de Catalunya omissió feta de qui en sigui el seu propietari; aquesta regla però pot comportar alguna dificultat pel que fa a la imposició d'obligacions com es veurà a continuació relacionades amb la propietat d'aquests vehicles.
V. El Projecte de decret defineix allò que s'ha de considerar com a vehicle fora d'ús categoria que no coincideix amb la de vehicle abandonat.
Semblaria lògic que aquests darrers s'incloguessin en la mateixa definició que s'ofereix en l'article 2 a) en dir que és aquell en què el seu propietari o posseïdor se'n desprèn o té la intenció o l'obligació de desprendre-se'n.
Cal posar de relleu que la forma d'identificar l'objecte de la regulació pot provocar algun tipus de confusió i per aquesta raó caldria millorar-la.
En conseqüència aquest Projecte de decret solament té en compte els vehicles que el seu propietari o posseïdor decideix o està obligat a abandonar.
No inclou però com ja s'ha dit abans el vehicles abandonats en relació amb els quals s'ha de tenir en compte la recent reforma de la "Ley de Tráfico Circulación de vehículos a Motor y Seguridad Vial per la Llei 11/1999 de 21 d'abril" que afegeix a l'article 71 del text articulat anterior la definició d'allò que s'ha d'entendre com a vehicle abandonat.
Aquests vehicles tenen el tractament de residus sòlids urbans segons l'article 71 citat.
La modificació esmentada s'hauria de reflectir en el tractament que el Projecte fa d'aquest tipus de residu.
Les finalitats buscades en el Decret s'assoleixen per mitjà de la imposició als propietaris o posseïdors de vehicles fora d'ús de l'obligació de donar-los de baixa; però la forma en què està redactat el Projecte de decret no deixa de provocar una certa confusió.
Efectivament l'article 4.2 del Projecte estableix com a requisit necessari per a l'obtenció de la baixa del vehicle "l'acreditació d'haver-lo lliurat a un gestor autoritzat"; l'article 4.3 afegeix que quan no es conegui la identitat o el propietari/posseïdor incompleixi les seves obligacions "l'Ajuntament –en el terme municipal en el qual estigui el vehicle fora d'ús- ha de lliurar-lo amb el compliment previ de la normativa aplicable a un gestor autoritzat".
La primera dificultat consisteix en l'article 1 del Projecte de decret en què es refereix solament als propietaris mentre que l'article 2 a) en definir què s'ha d'entendre per vehicle fora d'ús parla de propietaris i posseïdors.
Seria millor emprar la definició ja continguda en l'article 3.1 c) de la Llei 6/1993 que es refereix sempre a posseïdors considerant que són els productors de residus o la persona física o jurídica que els tingui en possessió.
Una altra definició provoca confusió i resulta contrària amb les disposicions de la Llei 6/1993.
Aquestes obligacions s'haurien de complementar amb la realitat de l'abandonament de fet ja sigui perquè dipositat el vehicle desprès de ser retirat de la via pública ningú el reclami ja sigui perquè estigui abandonat en la mateixa via pública presentant desperfectes que facin impossible el seu desplaçament o bé li manquin les plaques d'identificació.
En ambdós casos i amb les gestions prèvies establertes a l'article 71.1 a) de la "Ley de Tráfico Circulación de Vehículos a Motor y Seguridad Vial" tindrà el tractament de residu urbà "de acuerdo con la normativa ambiental correspondiente" és a dir en aquest cas la dictada per la Generalitat de Catalunya.
Una referència es troba en l'article 4.3 del Projecte de decret quan obliga al lliurament a un gestor autoritzat l'Ajuntament en el territori del qual es trobi el vehicle; però com ja s'ha dit s'hauria d'incloure en la normativa la prevenció de l'abandonament del vehicle ja que es tracta d'un cas en el qual un vehicle es converteix en residu urbà i com a tal hauria de ser objecte del mateix tractament que s'estableix en el Projecte de decret sobre el que ara s'informa per tal com es tracta d'un vehicle fora d'ús.
L'article 4 estableix la forma de tramitació de les baixes d'un vehicle fora d'ús.
Si bé l'article està formulat de forma que imposa una obligació al propietari indirectament obliga també la Direcció General de Trànsit que haurà de comprovar si aquell que demana la baixa ha complert el tràmit del lliurament a un gestor autoritzat.
Una forma de salvar aquesta objecció es trobaria afegint a l'article 4.2 que en el cas que el propietari/posseïdor no hagués complert el tràmit del lliurament al gestor autoritzat incorre en les sancions previstes a l'article 9.a) del Projecte però no es pot mai interpretar en el sentit que no es pot deixar de tramitar la baixa perquè aquesta competència no correspon a la Generalitat.
Ara bé cal entendre que el Projecte de decret és correcte en aquest punt perquè l'obligació de l'article 4.2 s'imposa al propietari o posseïdor d'un vehicle fora d'ús en virtut de la competència exclusiva de la Generalitat en matèria de medi ambient que presenta una dimensió especial en la que s'ubiquen els residus.
Per tant la regla de l'article 4.2 és perfectament admissible en la mesura que constitueix el desenvolupament d'aquesta competència en relació al tipus de residus regulat en aquest Projecte de decret.
En el cas que el vehicle hagi estat abandonat l'aplicació de l'article 71.1 a) de la "Ley de Tráfico" en la reforma recent es remet a la corresponent competència de la Generalitat de Catalunya i per tant seria admissible la regla de l'article 4.3 del Projecte de decret en aquest únic cas.
El mateix s'ha de dir quan hagin transcorregut més de dos mesos en el dipòsit després de la seva retirada de la via pública cas en el qual si es pot averiguar qui és el seu propietari se l'advertirà que en el cas que no el retiri "se procederá a su tratamiento como residuo sólido urbano" i per tant amb aplicació de les disposicions del Projecte de decret.
Ara bé les anteriors situacions solament es produeixen quan el vehicle hagi estat abandonat o es presumeixi que ho ha estat però no quan el seu propietari el dóna de baixa voluntàriament cas en el qual ja no resulta justificable la norma de l'article 4.3 del Projecte de decret des del punt de vista competencial.
Els articles 5 6 i 7 regulen les obligacions que han de complir els gestors els centres de recollida i descontaminació i els de recuperació de vehicles fora d'ús.
S'estableixen aquí dos tipus de requisits: els generals establerts a la Llei 6/1993 i aquells específics de l'activitat desenvolupada que es recullen més àmpliament en l'annex.
Pel que fa a la normativa específica que el Projecte de decret que s'informa pretén introduir cal remarcar que els articles 5 6 i 7 estableixen obligacions dels diferents intervinents en el procés de reciclatge descontaminació etc. dels vehicles fora d'ús especificant en l'annex les condicions requerides per al desenvolupament de la seva activitat d'acord amb la Llei 6/1993.
Així l'obligació de portar un llibre registre on constin les dades del vehicle; la descontaminació del vehicle fora d'ús; el lliurament del vehicle a un centre de recuperació; el reciclatge dels vehicles descontaminats etc.
Les obligacions imposades tenen com a títol legitimador l'article 18.1 b) de la Llei 6/1993 que en una clàusula oberta obliga a "les altres (obligacions) imposades específicament per aquesta Llei i per les disposicions particulars o complementàries que regulin determinades categories de residus".
Per tant és possible que s'imposin obligacions específiques per mitjà de normes complementàries de les establertes a la Llei 6/1993 i no resulta contrari al principi de legalitat fer-ho en un Decret per tal com es preveu en l'esmentada Llei 6/1993.
En qualsevol cas es tractarà d'obligacions complementàries d'aquelles que s'estableixen en les lleis generals reguladores de l'activitat.
Pel que fa a les sancions l'article 9 es remet a la Llei 6/1993 i distingeix el procediment aplicable segons es tracti de l'incompliment de les obligacions del posseïdor del vehicle fora d'ús o d'algun dels centres de gestió d'aquests residus.
Ara bé en el text del Projecte figuren algunes disposicions que poden tenir naturalesa limitativa de drets.
Així en l'article 4.3 i per al cas que el propietari/posseïdor del residu identificat com a vehicle fora d'ús fos desconegut o bé es desentengués de la seva gestió es permet a l'Ajuntament cedir el vehicle a un gestor autoritzat.
És evident que aquest tràmit s'haurà de complir ajustant-se l'Ajuntament a les disposicions legals per tal com pot produir una privació de la propietat.
Solament seria admissible l'actuació prevista en l'esmentada disposició quan el vehicle es trobés abandonat.
Per tant quan es trobi abandonat o es presumeix que ho hagi estat s'haurà d'aplicar el procediment establert a l'article 71.1 a) de la "Ley de Tráfico Circulación de Vehículos a Motor y Seguridad Vial".
Aquesta observació té el caràcter d'essencial per tal com pot contradir les normes sobre dret de propietat establertes a l'article 33 de la Constitució espanyola.
X. Caldria a més millorar la tècnica del Decret en el sentit que seria convenient evitar l'abreviació que figura en l'article 2 pel que fa a la identificació del mateix objecte de la regulació el vehicle fora d'ús.
Un cop tingudes en compte les observacions que s'han formulat pot elevar-se al Govern per a la seva aprovació el Projecte de decret regulador de la gestió dels residus definits com a vehicles fora d'ús.